Nu exista

         Dintre toate mesajele, acesta este cu potenţialul letal cel mai mare – şi cel asupra căruia trebuie să ne focusăm iniţial în terapie.
Dacă v-aţi gândit la sinucidere, este mai mult decât probabil că mesajul din scriptul vostru implică o injoncţiune „Nu exista”. Este probabil acelaşi lucru dacă v-aţi simţit deja fără valoare, inutil sau nedemn de iubire.


Poate că vă veţi aminti că unul dintre părinţi v-a spus: „O să te omor pentru asta!” sau „Dacă nu te-aş fi avut!” Aceste mesaje verbale confirmă prezenţa acestei injoncţiuni, al cărei impact major a fost deja transmis prin semne non-verbale, mult mai devreme în viaţă.

De ce dau părinţii astfel de mesaje copiilor? Fără doar şi poate pentru că acel tată sau acea mamă, în starea de Copil, se simte privat(ă) sau ameninţat(ă) de ceva anume prin prezenţa copilului. Un bărbat tânăr se căsătoreşte şi devine tată. Văzând că soţia sa consacră prea mult timp şi energie bebeluşului, tatăl poate retrăi, ca un elastic, un sentiment din copilărie. Inconştient, retrăieşte o scenă de când avea doi ani, când a  apărut un nou copil. Cum ar putea recâştiga dragostea mamei? Singura speranţă ar fi ca acel copil să dispară sau să moară. Acum, ca adult, el poate emite semnale ale acestei dorinţe de moarte, referitoare la propriul său copil.


Într-un alt caz, o femeie are deja mai mulţi copii şi nu mai vrea încă unul. Sub presiunea familiei sau printr-un „accident”, rămâne însărcinată. Din Copil, urlă: „Nu! Nu încă unul! Vreau să se dea atenţie nevoilor mele!” Îşi reprimă furia din Copil, refuzând să o recunoască şi faţă de sine. Dar, într-o manieră subtilă, exprimă o anumită rejectare faţă de copil. Nu îi surîde niciodată sau îi vorbeşte puţin, chiar dacă face tot ce trebuie pentru a se ocupa de el.


Când un părinte agresează fizic sau psihologic un copil, mesajul „Nu exista” este exprimat direct. 

Această injoncţiune, „Nu exista”, apare frecvent în cadrul analizei scriptului, ceea ce poate părea surprinzător, ştiind implicaţiile sale letale. Dar, amintiţi-vă că pentru un copil este foarte uşor să interpreteze o ameninţare cu moartea în tot felul de comportamente ale părinţilor, sau în evenimente exterioare, care  par inofensive unui adult. Amintiţi-vă, de asemenea, că micuţii confundă dorinţele cu actele. Poate din cauză că vrea ca fratele mai mic să moară, micuţul poate decide: „Sunt un asasin şi merit să mor.” Îşi dă singur mesajul „Nu exista.”


Acelaşi lucru se poate întâmpla şi dacă o mamă transmite subtil copilului: „Mi-ai făcut aşa rău când te-ai născut” (Berne numeşte aceasta „scriptul mamei sfâşiate”). Copilul poate decide „Nu valorez nimic, prin naşterea mea doar i-am făcut mamei rău şi poate am omorât-o. Deci, sunt periculos şi pot face rău oamenilor sau să îi ucid, doar prin simpla mea prezenţă. Atunci merit să fiu rănit sau ucis.”

Părinţii pot spune, de asemenea: „Dacă nu ai fi fost tu, aş fi putut urma Universitatea sau aş fi putut merge în străinătate sau nu aş fi fost obligată să mă căsătoresc cu unul care este aşa şi aşa...)

Dacă mesajul „Nu exista” este aşa de răspândit, de ce marea majoritate a oamenilor nu se sinucid? Din fericire, aceştia sunt extrem de ingenioşi pentru a rămâne în viaţă. În primii ani, copilul va lua decizii complexe pentru a se proteja de acest sfârşit fatal astfel: „Ar fi mai bine pentru mine să rămân în viaţă, atât timp cât...” şi punctele pot fi completate prin nenumărate maniere cum ar fi: „muncesc mult” sau „nu sunt apropiat de oameni”.

. Poate fi dat în mod subtil, astfel: „Dacă nu aţi fi fost voi aş fi divorţat de tatăl vostru“. Mai puţin subtil: „Aş fi vrut să nu te fi născut...şi atunci nu ar fi trebuit să mă căsătoresc cu tatăl tău“. Mesajul poate fi dat nonverbal, când părintele îşi ţine copilul în braţe fără a-l dezmierda, privindu-l încruntat sau mânios în timp ce îl hrăneşte sau îi face baie, ţipând dacă copilul vrea ceva sau fiind abuziv fizic. Există o multitudine de căi prin care mesajul poate fi dat.

Această injoncţiune poate fi dată de către mamă, tată, îngrijitoare sau guvernante şi de către fraţii mai mari. Un părinte poate fi depresiv deoarece copilul a fost conceput înainte de căsătorie sau după ce părinţii nu îşi mai doreau copii. Sarcina poate duce la moartea mamei şi tatăl sau bunicii îl pot învinovăţi pe copil. Travaliul poate fi dificil şi copilul poate fi învinovăţit pentru că a fost prea mare: „M-ai rupt în bucăţi când te-ai născut“. Aceste mesaje, spuse de multe ori în prezenţa copilului, devin „mitul naşterii“ care spune: „Dacă nu ai fi fost tu, viaţa noastră ar fi fost mai bună“.

Nu fi tu (însuţi) 

Această injoncţiune poate fi exprimată faţă de un copil ai cărui părinţi îşi doreau o fată şi care au avut un băiat şi viceversa şi care transmit mesajul în manieră nonverbală “Nu aparţine sexului tău”.

Acest lucru poate apare în numele date copiilor, o fetiţă se va numi Jacky şi un băieţel va fi botezat Vivian.


Părinţii îşi vor îmbrăca fetele cu haine trainice şi băieţii cu zorzoane şi panglici. Odată adult, persoana cu un astfel de mesaj continuă să se îmbrace şi  să aibe maniere tipice celuilalt sex.

Într-o manieră mai generală, mesajul poate fi: „Nu fi tu însuţi, fii alt copil”. Părinţii pot prefera un copil mai mic, unuia mai mare sau un frate unei surori. O mamă care respinge un copil îl poate compara mereu cu alţi copii: „Micul Johnny de la capu’ străzii, merge cu bicicleta cu două roţi – nu-i aşa că e isteţ? Şi în plus are cu un an mai puţin decât tine.” În acest caz, mama poate avea imaginea „copilului ideal” la care visează. Ea nu reacţionează pozitiv decât la aspectele copilului care cadrează cu această imagine şi le poate respinge pe celelalte.

Părinţii fac de asemenea şi acest gen de declaraţii: „Semeni bine cu unchiul tău Harry, care nu e bun de nimic.” Şi cu cât copilul se va comporta ca şi acest unchi, cu atât va obţine mai multe stroke-uri.

Nu fi copil 

Aceasta este o altă injoncţiune transmisă de părinţi, din starea de Copil, care se simt ameninţaţi de prezenţa unui copil. Dar în loc să se debaraseze pur şi simplu de acest copil, Copilul din părinte spune: „Aici nu este loc decât pentru un copil şi acesta sunt eu. Dar te voi suporta atât timp cât te vei comporta ca un om mare şi nu ca un copil.” Aceasta se traduce mai târziu prin mesaje verbale ca: „Eşti prea mare pentru…” sau “Băieţii mari nu plâng.”


„Nu fi copil” este dat de asemenea de părinţii cărora nu li s-a permis niciodată să se comporte ca nişte copii şi care se simt ameninţaţi de un comportament de copil. Aceştia au crescut într-un moment de criză sau într-un cămin sever, în care valoarea şi importanţa erau legate de ceea ce făcea cineva.


Uneori, copiii mai în vârstă sau copiii unici îşi dau singuri acest ordin. Când îşi văd părinţii certându-se, un copil mic poate decide: „În afară de ei doar eu mai sunt aici, deci din cauza mea se ceartă. Aşadar, trebuie să fac ceva. Trebuie să mă grăbesc să cresc ca să devin responsabil.” Un copil mai mare poate decide în aceeaşi manieră că este responsabil pentru fraţii mai mici.


Dacă vă simţiţi stângaci în relaţiile cu copiii, aveţi probabil injoncţiunea „Nu fi copil”. Acelaşi lucru este probabil adevărat dacă vă simţiţi încordat într-o situaţie de „distracţie” printre alţi adulţi. „Nu te amuza” şi „Nu te simţi bine”, „Nu simţi plăcerea” apar uneori ca variante ale injoncţiunii „Nu fi copil”.


Ce este sigur este că noi nu avem nevoie să ne aflăm în starea de Copil pentru a ne simţi bine, pentru a ne amuza şi a simţi plăcerea. Dar dacă aţi decis, când eraţi copil, că amuzamentul şi plăcerea sunt lucruri rezervate copiilor şi că voi aţi fost obligaţi să deveniţi nişte „mici adulţi” în copilărie, vă veţi întoarce ca un elastic la această decizie din trecut de câte ori veţi avea ocazia de a vă amuza în prezent.


În unele familii, dacă te amuzi prea tare, eşti considerat leneş sau păcătos. Există şi credinţa magică că dacă te simţi prea bine, se va întâmpla ceva rău. Aşa că soluţia magică de îndepărtare a răului este de a nu te simţi prea bine. 

Nu creşte 

Acest mesaj este dat deseori mezinului. Părinţii, în starea de Copil, pot să nu vrea să abandoneze ideea de a avea un copil mic în casă. Pentru ei, valoarea lor se rezumă la a fi un tată sau o mamă bună şi dacă copilul lor creşte, nu îşi mai recunosc valoarea. Acest ordin este dat şi de părinţii care la rândul lor nu au crescut şi al căror mesaj este: „Rămâi partenerul meu de joacă.” 

Uneori, mesajul înseamnă: “Nu mă părăsi.” Este cazul unei femei care rămâne acasă pentru a se ocupa de o mamă în vârstă, exigentă.


O altă variantă este „Nu fi sexy”. Acest mesaj este dat deseori de un tată fiicei sale, în perioada în care este destul de mare pentru a-şi manifesta feminitatea. Din starea de Copil, tatălui îi este frică de propria reacţie sexuală faţă de fiică şi emite mesaje nonverbale de distanţare fizică, pe care fetiţa le decodează ca ordine de a nu creşte şi de a nu deveni femeie, din punct de vedere sexual.

Nu reuşi 

Această injoncţiune este dată de un părinte, care în starea de Copil este gelos pe reuşitele fiului sau ale fiicei sale. Imaginaţi-vă un tată care vine dintr-o familie săracă. A început să lucreze la 15 ani şi nu a putut să urmeze niciodată o facultate. Azi, datorită muncii sale, el şi copiii săi stau bine financiar. Plăteşte ca fiica sa să meargă la o şcoală bună, pentru a putea urma Universitatea.


Văzându-i reuşitele, tatăl va simţi plăcerea ca părinte. Dar inconştient, din starea de Copil, este gelos că fiica sa are posibilităţi pe care el nu le-a avut. Ce va fi dacă ea va reuşi? Aceasta va demonstra că e mai bună ca el? Nonverbal, îi transmite mesajul „Nu reuşi”, chiar dacă manifest îi cere să lucreze intens pentru a reuşi.


O studentă care în cadrul scriptului a luat decizia de a se supune injoncţiunii „Nu reuşi” va lucra intens la şcoală şi va face totul competent. Dar când se va apropia examenul, va găsi o manieră de a-l sabota. Intră în panică şi părăseşte sala sau „uită” să ia un act important. Poate ajunge să-şi producă o boală sau să remarce că nu mai ştie să citească. 

Nu (face) 

Mesajul „Nu...face” implică „Nu face nimic, pentru că ceea ce faci e aşa de periculos că ai fi mai în siguranţă dacă nu ai face nimic.” Dacă o persoană adultă ezită continuu între diferite acţiuni, cu sentimentul constant că nu ajunge nicăieri, dar nu reacţionează niciodată pentru a găsi o soluţie, poate avea un astfel de mesaj în script. 


Injoncţiunea „Nu...face” este dată de o mamă care, în Copil, este îngrozită că se va abate o nenorocire asupra copilului său, dacă acesta se îndepărtează de ea. Motivul acestei terori se află în script, mai degrabă decât în realitate. O mamă care resimte această panică poate spune lucruri ca: „Johnny, vezi ce face sora ta mai mică şi spune-i să nu mai facă!”

Această injoncţiune este dată de părinţii cărora le este frică. Datorită fricii, aceştia nu permit copilului să facă multe lucruri normale: nu te apropia de trepte (copiilor care încep să meargă); nu te căţăra în copaci; nu merge cu rolele, etc. Uneori, aceşti părinţi nu şi-au dorit copilul şi, recunoscându-şi dorinţa iniţială ca acest copil să nu fi existat, se simt vinovaţi şi panicaţi de propriile lor gânduri şi devin supraprotectivi. Alteori, părintele devine fobic, psihotic sau supraprotectiv după ce a pierdut un copil mai mare, în urma unei boli sau a unui accident. Pe măsură ce copilul creşte, părintele va fi preocupat în legătură cu orice acţiune pe care o propune copilul şi spune: „Poate că ar fi bine să te gândeşti mai mult în legătură cu asta“. Copilul crede că nimic din ceea ce face nu este bine sau sigur, nu ştie ce să facă şi caută în jur pe cineva care să îi spună. Un astfel de copil va avea mari dificultăţi în a lua decizii în viaţă.

Nu fi important 

Oamenii care au primit un astfel de mesaj sunt cuprinşi de panică când li se cere să-şi asume rolul de lider. Devin seci când trebuie să vorbească în public. În cursul carierei, o persoană care are un astfel de mesaj poate reuşi de minune în rolul de subaltern, dar nu încearcă să avanseze sau sabotează acest lucru dacă se iveşte ocazia. O variantă a acestei injoncţiuni este „Nu cere ce vrei”.


Există şi un alt mesaj apărut din dorinţa părinţilor de a-şi respinge copiii. Nonverbal, părintele transmite din starea de Copil: „Te suport, micuţule, atât timp cât îţi dai seama că nici tu, nici nevoile tale nu sunt importante aici.” 

Dacă, de exemplu, unui copil nu i se permite să vorbească la masă, şi i se spune: „Copii trebuie văzuţi, nu auziţi“, sau este desconsiderat într-un mod oarecare, poate simţi mesajul ca „Nu fi important“. De asemenea, poate primi un astfel de mesaj la şcoală. În California, copii hispano-americani au avut în trecut probleme mari cu importanţa, deoarece ceilalţi copii care vorbeau doar o limbă îi batjocoreau pentru încercarea de a  vorbi engleza la fel de bine ca şi spaniola şi pentru că nu o făceau prea corect la început. Bineînţeles, negrii primeau acest mesaj din partea albilor, ca şi din partea mamelor care nu doreau să fie destul de importanţi ca să aibă probleme cu albii.

Nu aparţine

 Părinţii spun copilului urmatoarele fraze: "Bunicii tăi sunt mizerabili, tu trebuie să pleci din casa asta" - dar chiar părinţii înşişi nu pleacă vreodată. "Satul, oraşul ăsta sunt mizerabile, tu trebuie să pleci departe de aici, noi vom rămâne aici să ne sacrificăm pentru tine" (?) - dar chiar părinţii înşişi nu pleacă niciodată din respectiva localitate. "Ţara asta e mizerabilă, cine e deştept a emigrat de mult de aici" - dar chiar părinţii înşişi nu vor emigra niciodată. Mesajul către inconştientul copilului este: "nu te simţi bine unde te afli, nu aparţii aici, nu aparţine". Copilul poate deveni distant faţă de oamenii şi localitatea unde s-a născut. Poate dezvolta complexe de superioritate. In realitate mesajul parental catre copil este "Nu ne aparţii", este un mesaj pe care l-au primit la randul lor părinţii sau şi l-au auto indus datorita unor complexe de inferioritate din copilărie, sentimente de inadecvare proiectate in toţi ceilalţi (casa familiala, localitatea de baştină, ţara natala, uneori chiar si fata de profesia si locul de munca alese liber). Unii care aleg să rămână, devin insuportabili in locul in care simt ca nu apartin, altii care aleg să se mute ca ţiganul din loc in loc, nu e vor simţi bine nici unde, pentru ca "porunca" parentala "nu aparţine" nu se sterge odata cu mutatul decât poate dacă "emigrarea" nu se face intr-un loc (ţară) unde exista cat mai multi oameni "liberi", fără porunci parentale de genul "nu apartine" sau "nu te simti bine aici". Porunca "nu apartine" are ca si consecinta, permanenta nostalgie dupa locuri indepartate şi, poate degenera in dromomanie.
Pandit Nehru, omul de stat indian, obişnuia să spună: „Când mă aflu printre europeni, mă simt indian şi când sunt între indieni, mă simt european.” Ar fi o şansă ca el să fi primit mesajul „Nu aparţine”. Persoanele care se supun unui astfel de ordin se simt „pe dinafară” într-un grup, fiind percepuţi de ceilalţi ca „solitari” sau „nesociabili”. 

Acest mesaj poate fi transmis printr-o atribuire a părinţilor, care zic mereu despre copiii lor că sunt „diferiţi de alţii”, „dificili” sau „timizi”. Sau părinţii pot fi un model pentru această injoncţiune, datorită propriei marginalizări sociale. Acest mesaj este vehiculat fie transformând copilul în ţap ispăşitor, fie repetându-i constant cât este de unic.

Nu fi apropiat 

Injoncţiunea „Nu fi apropiat” poate implica o interdicţie de apropiere fizică. Sub această formă, părinţii ne prezintă deseori un model, atingându-se rareori sau atingându-şi rar copilul. Pe de altă parte, poate semnifica „Nu fi aproape din punct de vedere afectiv”. Acest mesaj se poate transmite din generaţie în generaţie, în familiile în care oamenii nu vorbesc niciodată unul cu celălalt despre sentimentele lor. 


Un copil îşi poate da singur mesajul „Nu fi apropiat”, ca reacţie a faptului că unul din părinţi îl ţine mereu la distanţă. Copilul întinde braţele să fie îmbrăţişat şi nu obţine nici o reacţie. Decide că cererea sa de apropiere nu merită suferinţa de a fi respins.


O variantă a mesajului „Nu fi apropiat” este „Nu avea încredere”. Acest mesaj poate fi decodat la moartea sau plecarea bruscă a unui părinte. Incapabil de a înţelege această dispariţie bruscă, micuţul poate decide: „Nu voi mai avea niciodată încredere că cineva va fi lângă mine, când voi avea nevoie.” Această decizie poate fi luată şi atunci când un părinte este abuziv sau încearcă să profite de copilul său sau să-l păcălească. Decizia este: „Voi rămâne departe de tine ca să mă protejez.”


Menţinându-şi deciziile de acest tip în viaţa adultă, o persoană poate ajunge să fie suspicioasă în mod constant. Chiar dacă este acceptată cu căldură, îşi înalţă antenele pentru a repera respingerea. Dacă cealaltă persoană refuză să o respingă, pun relaţia la încercări până la ruptură şi atunci rostesc: „Ţi-am spus eu!”

Nu fi bine (sănătos) 

Părinţii sunt foarte ocupaţi şi lucrează toată ziua. Îşi iubesc fetiţa, dar nu mai au energie pentru a-i acorda atenţie seara, când copilul vine de la creşă. La un moment dat, copilul se îmbolnăveşte. Mama îşi ia concediu pentru a se ocupa de copil, iar tatăl îi citeşte seara poveşti pentru a adormi, ceea ce făcea rar înainte.


Din Micul Profesor şmecher, fetiţa trage concluzia: „Pentru a obţine atenţia pe care o doresc, trebuie să fiu bolnavă.” Fără a-şi da seama sau fără a o vrea, părinţii i-au dat ordinul „Nu fi bine”. Dacă se supune acestui mesaj, ca adult va utiliza această strategie a scriptului care constă în a fi bolnavă de fiecare dată când lucrurile merg rău în relaţiile sale sau la serviciu.


Uneori „Nu fi bine” este dată prin atribuire, ca în cazul familiilor care spun mereu vecinilor „Ăsta nu e zdravăn (voinic), ştiţi.”


Copilul găseşte o variantă „Nu fi sănătos” la un părinte sau un membru al familiei care este psihotic şi observă că obţine atenţie dacă are un comportament similar nebuniei. Această injoncţiune poate fi întărită prin reguli nespuse despre cum este transmisă nebunia într-o anumită familie. 

Nu gândi 

Crede ca exista Mos Craciun, crede ca te-a adus barza, nu fa corelatii intre membrii familiei tale, nu judeca sentimetele parintilor tai fata de tine, nu fa corelatii intre membrii altor familii, nu observa nimic ce are legatura cu sentimentele. Nu analiza sentimentele nimanui fata de tine (ca sa nu vezi daca esti folosit sau nu). Porunca se da cu propozitii imperative de genu: "Taci!" sau "Taci ca te plesnesc, te fac praf, te calc in picioare, te iau si dau cu tine de nu e vezi". Aceasta porunca "nu gandi" este data de cel suspectat ca nu are sentimente intr-o relaţie atunci cand e pe cale de a fi deconspirat de catre cel cu asteptarile inselate. Parintele blocheaza brutal dialogul copilului in momentul cand acesta-i cere socoteala, incepe sa gandeasca tocmai pentru ca se simte cvasiconstient vinovat de absenta sentimentelor.
Injoncţiunea „Nu gândi” poate fi dată de un părinte care denigrează constant modul de a gândi al copilului. Micuţul James este mândru să-i arate tatălui cum a învăţat să-şi scrie numele. Tatăl râde zgomotos: „Huh! Ce mucos isteţ eşti!” Uneori, „Nu gândi” este transmis prin model. Astfel, o mamă isterică îi arată fetei „Când femeile vor să obţină ceva de la bărbaţi, îşi pot deconecta gândurile şi îşi pot intensifica sentimentele.” „Nu gândi” poate fi transmis şi altfel „Fii obsedat de tot ce vrei, mai puţin de problema actuală.”

 Un adult supus unui ordin „Nu gândi” reacţionează probabil la probleme încurcându-se sau simţind o indispoziţie, în loc de a se gândi la o rezolvare.


Cele două variante ale ordinului „Nu gândi” sunt: „Nu te gândi la x” (sex, bani etc) şi „Nu gândi ce gândeşti tu, gândeşte ce gândesc eu.”

Dacă injoncţiunea este „Nu te gândi la secretul nostru de familie“, clientul se va întoarce la o scenă timpurie pentru a spune celorlalţi că a ştiut întotdeauna secretul familiei. Dacă injoncţiunea implică faptul că clientul este „prost“, scena timpurie va fi una în care clientul va repudia acest atribut.

Nu simţi  

Părinţii pot fi un model pentru injoncţiunea „Nu simţi”, prin faptul că ei înşişi îşi reprimă sentimentele. Uneori există în familie o interdicţie pentru manifestarea sentimentelor. Cel mai frecvent, unele sentimente sunt interzise, în timp ce altele sunt permise. Astfel, un ordin „Nu simţi” poate fi interpretat ca „Nu simţi furia”, Nu simţi frica”, etc. 


Uneori, mesajul e decodat ca „Trăieşte acest sentiment, dar nu-l arăta.” Unii copii au o versiune extremă a interdicţiei de a simţi o anumită emoţie. Băieţii mici primesc următorul mesaj de la tatăl lor: „Băieţii mari nu plâng niciodată” sau „Fii un soldat curajos” şi aceste slogane semnifică „Nu resimţi tristeţea” şi „Nu resimţi frica”.


În unele familii, mesajul „Nu simţi” implică „Nu simţi senzaţii fizice”. Această injoncţiune este dată frecvent foarte devreme în copilărie şi dacă este dată cu destulă putere, poate fi originea unor probleme serioase la vârsta adultă. De exemplu, un copil căruia i s-a interzis să simtă foamea va avea mai târziu o tulburare a alimentaţiei. Unii terapeuţi în AT au afirmat că mesajul „Nu avea senzaţii” este rădăcina anumitor psihoze.


Unii părinţi transmit o versiune care spune: „Nu simţi ce simţi tu, simte ce simt eu”. Mama spune băiatului ei mic: „Mi-e foame, ce vrei să mănânci?” sau „Mi-e frig, pune-ţi un pulover”.

Nu te apăra sau “rămâi lipsit de apărare" Se poate da astfel: "Nu sta cu mâinile încrucişate în piept când îţi vorbesc!", care tradus înseamnă: "Nu indrăzni macar să schiţezi o poziţie defensivă atunci cand te agresez, darămite să te aperi concret!"

